Umroknað til fulltíðarstørv eru 118 fólk í starvi hjá FK, og FK er ein av størstu limafelagsskapunum í Føroyum. Jóan Magnus Joensen av Skála er nývaldur í stjórnina. Hann loysir Róa Eliasen úr Fuglafirði av sum stjórnarlimur. Nýggj reglugerð fyri starvsfólkaumboðan á limanevndarfundum og stjórnarfundum varð samtykt. Umboðini fyri starvsfólkahópin eru Johan Blábjørg í Fuglafirði og Marjun Nord Olsen í Saltangará, sum er tiltaksumboð. Yvirlit yvir tey, sum í dag manna stjórn og limanevndir er víst aðra staðni á heimasíðuni. Jákup Danielsen stjórnarformaður leggur fram ársfrágreiðingina frá stjórnini fyri 2016. Finn Nielsen stjóri legði fram ársroknskap fyri 2015. Tað besta úrslitið í 10 ár. Sigmund Poulsen var orðstýrari á aðalfundinum. Á myndini eru Gunnleivur Dalsgarð stjórnarskrivari og Gunnvør Eriksen stjórnarlimur. Væl var møtt upp til aðalfundin, og høvi var at seta spurningar og at gera viðmerkingar til ársfrágreiðing og ársroknskap. Fá stóran avsláttur á WMF búnýti FK setir sjóneykuna á matgleðina, smakkin og njótingina. Rávørur av staðnum, hugkveiking í køkinum og samvera rundan um døgurðaborðið. Ein týdningarmikil partur av góðu matupplivingini er tann borðbúnaður, sum vit velja at borðreiða við. ProfiSelect borðbúnaðurin er eitt gott dømi um dygdar framleiðslu frá WMF, Württenbergische Metallwarenfabrik. WMF er ein av størstu framleiðarunum av dygdar køksútgerð í Evropa. Tað er av stórum týdningi fyri sniðgevararnar á WMF, at formur og funktión eru á sama høga stigi. Hesin snøggi borðbúnaðurin er gjørdur úr einum serligum slagi av rustfríum stáli, Cromargan, sum WMF hevur tikið sær patent uppá. Tað tolir nógva nýtslu og kann verða vaskað í maskinu. Inntil 25. juni kanst tú samla merkir í FK, sum geva tær nógvan avsláttur á borðbúnaði frá WMF. Seinasta vikuskifti varð skipað fyri væleydnaðum FK-cup í flogbólti. Úrslit og myndir av vinnandi liðum eru á hesum leinki: http://www. fk. fo/fk-cup-2015/Frá tí Keypsamtøkan byrjaði fyri meira enn 60 árum síðani, hava limanevndirnar í øllum deildum felagsins á hvørjum ári skipað fyri hugnaløtum upp undir jól. Her møta nógv fólk–bæði ung og eldri–at hugna sær saman. Her verður sungi, okkurt til undarhalds er fast á skránni og vælumtóktu burturlutingarnar, og so sjálvandi ein drekkamunnur við onkrum góðum afturvið. Eisini í ár verða hesar hugnaløturnar fyriskipaðar og verða tær hildnar í teimum ymsu deildunum soleiðis: Í Suðri–hósdagin 26. nov. kl. 19 í skúlahøllini í Trongisvági Í Eysturoynni–sunnudagin 29. nov. kl. 16 í Sjókafeini í Runavík Í Tórshavn–hósdagin 3. des. kl. 19 í Róðrarneystinum á Argjum Í Klaksvík–sunnudagin 6. des. kl. 19.30 á Sjómannsheiminum Í Vágum–týsdagin 8. des. kl. 19.30 á Hotel Vágum Limanevndirnar bjóða limunum vælkomnum og vóna at uppmøtingin verður góð og at vit fáa eina góða og hugnaliga løtu saman. FK dagførir limaskipanina við nýggjum limakorti Hósdagin 8. oktober verður nýggj limaskipan sett í verk í FK. Endamálið er at lyfta tænastustøðið, soleiðis at vit kunnu røkka tí einstaka liminum í FK á besta hátt. Sum limur fert tú at fáa eitt nýtt limakort, sum ætlanin er, at tú skalt brúka, hvørja ferð tú ert til handils í FK. Við at nýta limakortið fært tú lut í teimum sera góðu limatilboðunum, umframt aðrar ágóðar, so sum ókeypis Samvirke hvønn mánað. Fyri at fáa kortið krevst at tú ert limur í FK. Ert tú longu limur í FK, skalt tú skráseta seg av nýggjum við kassan, har tú fært útflýggjaða eina kassakvittan, sum er prógv fyri nýggja limaskapinum. Ert tú ikki limur, ber til at tekna limaskap við kassan. Tað kostar einans 10 krónur. Tú fært somuleiðis eina kvittan útflýggjaða sum prógv fyri limaskapinum. Fyri at gerast limur skalt tú vera fylt/ur 18 ár. Á kvittanini, sum tú fært við kassan, er upplýst limanummar umframt ein kota tilinnritan. Tá tú hevur fingið kvittan fyri nýskrásetta limaskapinum, er eftir at fullfíggja skrásetingina við teimum neyðugu upplýsingunum, so um navni, bústaði, telefonnummari, telduposti og ymiskum upplýsingum um títt húskið. Hetta verður gjørt við at fara inn á teldustaðið www. fk. fo/kvittan, ella við biðja um at fáa ein tekningarfrymil útflýggjaðan í tínum FK-handli. Tá allar viðkomandi upplýsingar eru skrásettar í skipanini, verður tað persónliga limakortið framleitt og sent liminum. Á limakortinum er upplýst navn, limanummar og navn á tí FK-handli, sum limurin hevur latið seg skráseta í.